ai4bharat/Pralekha huggingface dataset:
ఆర్థిక మంత్రిత్వ శాఖ
కోవిడ్-19 కారణ ఒత్తిడిని తగ్గించడానికి పన్ను మినహాయింపు
కోవిడ్-19 చికిత్స కోసం యజమాని నుండి లేదా ఏదైనా వ్యక్తి నుండి అయినా వైద్య చికిత్స కోసం పన్ను చెల్లింపుదారు తీసుకున్న మొత్తానికి.. ఆదాయపు పన్ను మినహాయింపులను ఇవ్వాలని ప్రభుత్వం నిర్ణయించింది. 2019-20 ఆర్థి సంవత్సరం, ఆ తరువాతి సంవత్సరాలకు ఈ మినహాయింపులను అందించనున్నారు. ఈ రోజు లోక్సభలో అడిగిన ఒక ప్రశ్నకు లిఖిత పూర్వక సమాధానంగా ఆర్థిక శాఖ సహాయ మంత్రి శ్రీ పంకజ్ చౌదరి ఈ విషయాన్ని సభకు వెల్లడించారు. 2019-20 ఆర్థిక సంవత్సరం, ఆ తరువాతి సంవత్సరాల్లో కోవిడ్-19 చికిత్స కోసం యజమాని నుండి లేదా ఏ వ్యక్తి నుండి అయినా వైద్య చికిత్స కోసం తీసుకున్న మొత్తం పై పన్ను చెల్లింపుదారు మొత్తానికి ఆదాయపు పన్ను మినహాయింపులు ఇస్తారు అని మంత్రి పేర్కొన్నారు. ఈ మినహాయింపు యొక్క ముఖ్య లక్ష్యం కోవిడ్-19 కారణంగా బాధపడుతున్న పన్ను చెల్లింపుదారులకు ఉపశమనం కలిగించడం. కోవిడ్-19 వైరస్ బారిన పడిన పన్ను చెల్లింపుదారు యజమాని లేదా ఏదైనా వ్యక్తి నుండి సహాయం తీసుకున్న ఆ తరువాత వైద్య చికిత్సకు ఆ మొత్తం చెల్లించాల్సి వస్తోంది. దీనివల్ల సదరు పన్ను చెల్లింపుదారు అనేక వ్యయప్రయాసలు పడాల్సి వస్తోంది. దీని నుంచి ఆర్థిక ఉపశమనం కల్పించడమే దీని ధ్యేయం.
నగదు లావాదేవీలను నిరుత్సాహపరచడం, తక్కువ నగదు లావాదేవీల ఆర్థిక వ్యవస్థ వైపు తీసుకువెళ్లడమనే ప్రభుత్వం ప్రకటించిన విధానం. అందువల్ల, ఆదాయపు పన్ను చట్టం, 1961 లోని వివిధ నిబంధనల ప్రకారం అనుమతించదగిన నగదు లావాదేవీల పరిమితిని ఇకపై పెంచే ప్రతిపాదనేదీ లేదని మంత్రి పేర్కొన్నారు.కోవిడ్-19 కారణంగా ప్రాణాలు కోల్పోయిన పన్ను చెల్లింపుదారుల కుటుంబ సభ్యులకు ఉపశమనం కలిగించడానికి, కుటుంబం అందుకున్న ఎక్స్-గ్రేటియా చెల్లింపుకు ఆదాయపుపన్ను మినహాయింపు ఇవ్వాలని ప్రభుత్వం నిర్ణయించిందంటూ మంత్రి మరిన్ని వివరాలను తెలిపారు. 2019-20 ఆర్థిక సంవత్సరంలో మరియు తరువాతి సంవత్సరాల్లో కోవిడ్-19 కారణంగా మరణించిన వ్యక్తి యొక్క యజమాని నుండి లేదా ఇతర వ్యక్తి నుండి సభ్యులకు ఉపశమనం కల్పించేలా ఈ మినహాయింపును కల్పించనున్నారు. ఈ
తరహా మినహాయింపు యజమాని నుండి పొందిన మొత్తానికి ఎటువంటి పరిమితి లేకుండా అనుమతించబడుతుంది. ఇతర వ్యక్తుల నుండి తెచ్చిన రూ.10 లక్షల సొమ్ము మొత్తానికి
ఈ పన్ను మినహాయింపులు వర్తిస్తుంది. కోవిడ్-19 మహమ్మారి ప్రభావం కారణంగా ప్రభుత్వం వివిధ కీలక పన్ను సమ్మతి గడువులను పొడిగించిందని మంత్రి అన్నారు. ఈ పొడిగించిన కాలక్రమాల వివరాలు అనుబంధంలో ఇవ్వబడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అప్డేట్
దేశవ్యాప్త కోవిడ్ వాక్సినేషన్ కార్యక్రమంలో భాగంగా ఇప్పటివరకు40.64 కోట్ల వాక్సిన్లు వేయడం జరిగింది.
దేశవ్యాప్తంగా 3,03,08,456 మంది కోవిడ్ నుంచి కోలుకున్నారు.
97.32 శాతానికి పెరిగిన కోవిడ్ రికవరీ రేటు
గత 24 గంటలలో 38,660 మంది కోవిడ్ నుంచి కోలుకున్నారు.
ఇండియా గత 24 గంటలలో 38,164 కొత్త కేసులు నమోదయ్యాయి.
ఇండియాలో క్రియా శీల కేస్లోడ్ ప్రస్తుతం 4,21,665గా ఉంది.
క్రియాశీల కేసులు మొత్తం కేసులలో 1.35 శాతంగా ఉన్నాయి.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.08 శాతం.
రోజువారి పాజిటివిటి రేటు 2.16 శౄతం. గత 28 రోజులుగా ఇది 3 శాతం కంటే తక్కువగా ఉంది.
కోవిడ్ పరీక్షా సామర్ధ్యాన్ని గణనీయంగా పెంచడం జరిగింది. ఇప్పటివరకు 44.64 కోట్ల మందికి పరీక్షలు నిర్వహించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
జనవరి3వ తేదీ న 108వ ఇండియన్ సైన్స్ కాంగ్రెసు ను ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2023వ సంవత్సరం లో జనవరి 3వ తేదీ నాడు ఉదయం 10 గంటల 30 నిమిషాల వేళ లో వీడియో కాన్ఫరెన్స్ మాధ్యం ద్వారా 108వ ఇండియన్ సైన్స్ కాంగ్రెస్  ని ఉద్దేశించి ప్రసంగించనున్నారు.
ఈ సంవత్సరం ఐఎస్ సి లో ప్రధానమైన ఇతివృత్తం గా ‘‘మహిళల కు సశక్తీకరణ కల్పన తో సహా నిరంతర అభివృద్ధి సాధన కోసం విజ్ఞాన శాస్త్రం మరియు సాంకేతిక విజ్ఞానం అండదండ లను పొందడం’’ అనే దానిని ఎంపికచేయడమైంది. ఈ మహాసభ నిర్వహణ క్రమం లో నిరంతర అభివృద్ధి, మహిళ ల సశక్తీకరణ మరియు వీటిని సాధించడం లో విజ్ఞాన శాస్త్రం మరియు సాంకేతిక విజ్ఞానం ల పాత్ర అనే అంశాల పై చర్చ లు చోటు చేసుకోనున్నాయి. ఈ మహాసభ లో పాల్గొనే మహిళల కు సైన్స్, టెక్నాలజీ, ఇంజీనియరింగ్, మేథమేటిక్స్  సంబంధి విద్య, పరిశోధన పరమైన అవకాశాలు, ఇంకా ఆర్థిక భాగస్వామ్యం వరకు సమానమైన అవకాశాల ను అందజేసే పద్ధతుల ను వెతకే ప్రయాసల తో పాటు గా శిక్షణ, పరిశోధన మరియు పరిశ్రమ రంగాల లోని ఉన్నత స్థాయిల లో మహిళల యొక్క సంఖ్య ను పెంపు చేయడం కోసం అనుసరించవలసిన మార్గాల పైన కూడా చర్చల ను మరియు వాదోపవాదాల ను జరపనున్నారు. విజ్ఞాన శాస్త్రం లో మరియు సాంకేతిక విజ్ఞానం లో మహిళ ల తోడ్పాటు ను కళ్లకు కట్టేటందుకు ఒక ప్రత్యేక కార్యక్రమాన్ని కూడా నిర్వహించడం జరుగుతుంది. ఈ ప్రదర్శనల లో భాగం గా ప్రసిద్ధ మహిళా శాస్త్రవేత్త లు ఉపన్యాసాల ను ఇస్తారు.
ఐఎస్ సి తో పాటు గా అనేక ఇతర కార్యక్రమాల ను కూడా ఏర్పాటు చేయడం జరుగుతుంది. బాలల్లో విజ్ఞాన శాస్త్ర సంబంధమైన ఆసక్తి ని మరియు స్వభావాన్ని ప్రోత్సహించడంలో సాయపడేందుకు గాను చిల్డన్స్ సైన్స్ కాంగ్రెసు ను కూడా నిర్వహించడం జరుగుతుంది. ఇక ఫార్మర్స్ సైన్స్ కాంగ్రెస్ యేమో బయో- ఇకానమి ని మెరుగుపరచడానికి మరియు వ్యవసాయం వైపునకు యువతీయువకుల ను ఆకర్షించడానికి ఒక వేదిక ను అందించనుంది. ట్రైబల్ సైన్స్ కాంగ్రెసు ను సైతం ఏర్పాటు చేయడం జరుగుతుంది. ఈ ట్రైబల్ సైన్స్ కాంగ్రెస్ ఆదివాసి మహిళల సశక్తీకరణ పైన కూడా శ్రద్ధ ను వహిస్తూనే, స్వదేశీ ప్రాచీన జ్ఞాన ప్రణాళిక మరియు అభ్యాసం తాలూకు విజ్ఞాన శాస్త్ర పద్ధతుల ను చాటిచెప్పేందుకు ఒక వేదిక ను కూడా అందించనున్నది.
ఈ విధమైనటువంటి కాంగ్రెస్ యొక్క ఒకటో సమావేశాన్ని 1914వ సంవత్సరం లో ఏర్పాటు చేయడమైంది. ఐఎస్ సి తాలూకు 108వ వార్షిక సభ ను రాష్ట్రసంత్ తుక్ డోజి మహారాజ్ నాగ్ పుర్ యూనివర్సిటి లో నిర్వహించడం జరుగుతుంది. ఈ విశ్వవిద్యాలయం ఈ సంవత్సరం లో తన శతాబ్ది ని కూడా జరుపుకొంటోంది.
ఈశాన్య ప్రాంత అభివృద్ధి మంత్రిత్వ శాఖ
కేంద్ర మంత్రి డా.జితేంద్ర సింగ్తో జాతీయ మహిళా కమిషన్ సభ్యురాలు సోసో షైజా సమావేశం
ఈశాన్య రాష్ట్రాల్లో కొవిడ్-19 ప్రభావం, తిరిగి వస్తున్నవారికి ఉపాధిపై చర్చ
ఈశాన్య ప్రాంత వాసులకు సౌకర్యవంతమైన జీవనోపాధి కల్పిస్తామని మంత్రి హామీ
జాతీయ మహిళా కమిషన్ సీనియర్ సభ్యురాలు శ్రీమతి సోసో షైజా, కేంద్ర ఈశాన్య ప్రాంత అభివృద్ధి శాఖ మంత్రి  డా.జితేంద్ర సింగ్తో సమావేశమయ్యారు. ఈశాన్య రాష్ట్రాల్లో కొవిడ్-19 ప్రభావంపై చర్చించారు. కరోనా వైరస్కు అడ్డుకట్ట వేసేలా సమయానుకూలంగా ముందస్తు జాగ్రత్తలు చేపట్టిన ప్రధాని శ్రీ నరేంద్రమోదీని ఆమె ప్రశంసించారు. భారత్ ఈ గడ్డు పరిస్థితి నుంచి గట్టెక్కుందని విశ్వాసం వ్యక్తం చేశారు.
లాక్డౌన్ సమయంలో తాము చేపట్టిన సేవా కార్యక్రమాల గురించి శ్రీమతి షైజా మంత్రికి వివరించారు. ముఖ్యంగా, దేశవ్యాప్తంగా వివిధ రాష్ట్రాల్లో ఉన్న ఈశాన్య ప్రాంత ప్రజలకు అందించిన సాయం గురించి చెప్పారు. కొన్ని ప్రత్యేక ఉద్యోగాల్లో నైపుణ్యం ఉండి, ఈశాన్య ప్రాంతాలకు తిరిగివస్తున్న యువతకు ఎలా ఉపాధి కల్పించాలన్న అంశంపై ఓ ప్రణాళికను ఆమె మంత్రికి అందించారు.
కరోనా సమయంలో, మహిళా స్వయం సహాయక బృందాల పనితీరును మంత్రి డా.జితేంద్ర సింగ్ ప్రశంసించారు. లాక్డౌన్ సమయంలో ఈశాన్య ప్రాంత మహిళలు వివిధ వస్తువుల తయారీలో ముందడుగు వేశారని అన్నారు. స్వయం సహాయక బృందాలు చేతుల్లో రూపుదిద్దుకుని దేశవ్యాప్తంగా వేగంగా ప్రాచుర్యం పొందుతున్న అనేక రకాల, ఫ్యాన్సీ డిజైన్లు ఉన్న ముఖ కవచాల గురించి ఈ సందర్భంగా మంత్రి ప్రత్యేకంగా ప్రస్తావించారు.
కరోనా వైరస్ సమయంలో, ఈశాన్య ప్రాంతంలో తమ మంత్రిత్వ శాఖ చేపట్టిన అనేక కార్యక్రమాల గురించి కూడా డా.జితేంద్ర సింగ్ జాతీయ మహిళా కమిషన్ సభ్యురాలు సోసో షైజాకు వివరించారు. ఈశాన్య రాష్ట్రాలకు ఆర్థిక సాయం అందించామన్నారు. వైద్య రంగానికి సంబంధించి, ముఖ్యంగా కరోనా వైరస్, ఇతర అంటువ్యాధులకు సంబంధించిన సాయం కోరుతూ ఈశాన్య రాష్ట్రాల నుంచి తమ వద్దకు అభ్యర్ధనలు వచ్చినప్పుడు వేగంగా వాటిని పరిష్కరించామన్నారు. కరోనా సమయంలో ఈశాన్య రాష్ట్రాల ప్రభుత్వాలు స్పందించిన తీరును మంత్రి ప్రశంసించారు.
(దేశంలోని వివిధ ప్రాంతాల నుంచి తిరిగివచ్చే ఈశాన్య ప్రాంత వాసులకు సౌకర్యవంతమైన జీవనోపాధి కల్పించడానికి అన్ని జాగ్రత్తలు తీసుకుంటామని శ్రీమతి సోసో షైజాకు మంత్రి డా.జితేంద్ర సింగ్ హామీ ఇచ్చారు.
ప్రధాన మంత్రి కార్యాలయం
జి7 సమిట్ ఒకటో అవుట్ రీచ్ సెశన్ లో పాలుపంచుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న జరిగిన జి7 సమిట్ ఒకటో అవుట్ రీచ్ సెశన్ లో పాల్గొన్నారు.
ఈ సమావేశాన్ని ‘బిల్డింగ్ బ్యాక్ స్ట్రాంగర్ - హెల్థ్’ శీర్షిక తో, కరోనావైరస్ ప్రపంచవ్యాప్త వ్యాధి నుంచి ప్రపంచం కోలుకోవడం పై, భవిష్యత్తు లో మహమ్మారుల కు వ్యతిరేకం గా ప్రపంచాన్ని బలపరచడం పై దృష్టి ని సారించి నిర్వహించడమైంది.
భారతదేశం లో కోవిడ్ ఇటీవలి వేవ్ సందర్భం లో జి7 తో పాటు ఇతర అతిథి దేశాలు అందించిన మద్దతు కు గాను ప్రధాన మంత్రి ఈ సమావేశం లో తన ప్రశంస ను వ్యక్తం చేశారు.
మహమ్మారి తో పోరాడే దిశ లో ప్రభుత్వం, పరిశ్రమ, పౌర సమాజం తాలూకు అన్ని స్థాయిల లోనూ జరిగిన ప్రయత్నాల ను కలగలపడం గురించి, దీనితో పాటు భారతదేశం అనుసరించిన ‘సంపూర్ణ సమాజం’ దృష్టికోణాన్ని గురించి ఆయన ప్రముఖం గా ప్రస్తావించారు.
కాంటాక్ట్ ట్రేసింగ్ కు, టీకామందు నిర్వహణ కు ఓపెన్ సోర్స్ డిజిటల్ టూట్స్ ను భారతదేశం విజయవంతం గా వినియోగించిన సంగతి ని గురించి కూడా ఆయన వివరిరంచారు. భారతదేశం తన అనుభవాన్ని, ప్రావీణ్యాన్ని అభివృద్ధి చెందుతున్న ఇతర దేశాల తో పంచుకొనేందుకు సుముఖం గా ఉందని ఆయన అన్నారు.
ప్రపంచ ఆరోగ్య పాలన ను మెరుగుపరచే దిశ లో జరుగుతున్న సామూహిక ప్రయాసల కు భారతదేశం సమర్ధన పట్ల ప్రధాన మంత్రి తన వచనబద్ధత ను వ్యక్తం చేశారు. కోవిడ్ సంబంధి సాంకేతికత ల విషయం లో టిఆర్ఐపిఎస్ మాఫీ చేయాలంటూ భారతదేశం, దక్షిణ ఆఫ్రికా లు డబ్ల్యుటిఒ లో చేసిన ప్రతిపాదన ను జి7 సమర్ధించాలి అని ఆయన విజ్ఞప్తి చేశారు.
నేటి సమావేశం ద్వారా పూర్తి ప్రపంచానికి ‘‘ఒక పృథ్వి, ఒకే ఆరోగ్యం’’ తాలూకు సందేశం వెళ్లాలి అని ప్రధాన మంత్రి అన్నారు. రాబోయే కాలాల్లోల ప్రపంచవ్యాప్త వ్యాధుల ను అడ్డుకోవడం కోసం ప్రపంచ ఐకమత్యం, నాయకత్వం, సంఘీభావం అవసరం అని ప్రధాన మంత్రి పిలుపునిస్తూ, ఈ విషయం లో ప్రజాస్వామిక, పారదర్శి సమాజాలకు ప్రత్యేకమైన బాధ్యత అంటూ ఉండాలి అని నొక్కిచెప్పారు.
ప్రధాన మంత్రి రేపటి రోజు న జి7 సమిట్ తాలూకు ఆఖరి దినం నాటి రెండు సమావేశాల ను ఉద్దేశించి ప్రసంగిస్తారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
గ్రామాల్లో డిజిటల్ సౌకర్యం
డిజిటల్ సేవలు, డిజిటల్ సౌకర్యాన్ని అందుబాటులోకి తేవడం , డిజిటల్ వ్యవస్థలో అంతరాలు తగ్గించడం, డిజిటల్ చేరిక మరియు డిజిటల్ సాధికారత కల్పించడం ద్వారా దేశ ప్రజల జీవన స్థితిగతులను అభివృద్ధి చేయడం,పరిపాలన మరియు ప్రజాస్వామ్యాన్ని మెరుగుపరచడం లక్ష్యంగా డిజిటల్ ఇండియా కార్యక్రమం అమలు జరుగుతోంది. లక్ష్య సాధన కోసం ప్రభుత్వ సేవలు అందించేందుకు డిజిటల్ మౌలిక సదుపాయాలను బలోపేతం చేయడానికి, సమాచార వ్యవస్థను అభివృద్ధి చేయడానికి కేంద్ర ప్రభుత్వం అనేక కార్యక్రమాలు అమలు చేస్తోంది. దేశంలో అందుబాటులో ఉన్న కొన్ని కీలక ప్లాట్ఫారమ్లతో పాటు వాటి వెబ్ లింక్లు క్రింది విధంగా ఉన్నాయి:
(i. ఆధార్ ప్లాట్ఫారమ్: https://uidai.gov.in/
ii. యూనిఫైడ్ పేమెంట్స్ ఇంటర్ఫేస్ : https://www.bhimupi.org.in/
iii. న్యూ-ఏజ్ గవర్నెన్స్  కోసం ఏకీకృత మొబైల్ అప్లికేషన్: https://web.umang.gov.in/ landing/
·  డిజిటల్ సేవా ప్లాట్ఫారమ్: https://digitalseva.csc.gov. లో/
v. డిజిలాకర్: https://www.digilocker.gov.in/
·  మై స్కీం : https://www.myscheme.gov.in/
టెలికాం సేవలు అందిస్తున్న సంస్థలు  మరియు టెలికమ్యూనికేషన్ శాఖ  ఫీల్డ్ యూనిట్ల నుంచి అందిన సమాచారం ప్రకారం 2020 డిసెంబర్ నాటికి 2011 జనాభా లెక్కల ప్రకారం దేశంలో 5,97,618 జనావాస గ్రామాల్లో 25,067 గ్రామాలకు . మొబైల్ సౌకర్యం లేదు. గుర్తించిన 25,067 గ్రామాలలో దాదాపు 11,000 గ్రామాలను యూనివర్సల్ సర్వీస్ ఆబ్లిగేషన్ ఫండ్ పథకం లో చేర్చడం జరిగింది. మిగిలిన గ్రామాలకు దశలవారీగా ప్రభుత్వం , టెలికాం సేవలు అందిస్తున్న సంస్థలు మొబైల్ సౌకర్యం కల్పిస్తాయి.
ఆప్టిక్ ఫైబర్ సౌకర్యం కల్పించేందుకు టెలికమ్యూనికేషన్ శాఖ భారత్ నెట్ ప్రాజెక్టును అమలు చేస్తోంది. అన్ని గ్రామాలకు దశల వారీగా ఈ ప్రాజెక్టు కింద బ్రాడ్ బ్యాండ్ సౌకర్యం కల్పించడం జరుగుతుంది.
బీహార్,ఉత్తరప్రదేశ్, ఝార్ఖండ్ లతో సహా దేశంలో అన్ని గ్రామ పంచాయతీలకు భారత్ నెట్ బ్రాడ్ బ్యాండ్/ ఆప్టికల్ ఫైబర్ సౌకర్యం అందిస్తోంది. 20. 11. 2022 నాటికి బీహార్,ఉత్తరప్రదేశ్, ఝార్ఖండ్ రాష్ట్రాల్లో ఫైబర్ సౌకర్యం కల్పించిన గ్రామాల వివరాలు క్రింది విధంగా ఉన్నాయి.
|క్ర.స
||
|
రాష్ట్రం
|ప్రణాళిక సిద్ధం అయిన గ్రామ పంచాయతీలు
||
|
సిద్దమైన ఆప్టిక్ ఫైబర్ కేబుల్ 
|
|
ఆప్టిక్ ఫైబర్ కేబుల్ సర్వీస్ పొందడానికి సర్వీస్-సిద్ధమైన జీపీలు
|
|
ఉపగ్రహంలో సర్వీస్-సిద్ధమైన జీపీలు
|
|
సర్వీస్-సిద్ధమైన మొత్తం జీపీలు
|
|
1
|
|
బీహార్
|
|
8,404
|
|
27,413
|
|
8,300
|
|
16
|
|
8,316
|
|
2
|
|
జార్ఖండ్
|
|
4,399
|
|
16,745
|
|
4,333
|
|
2
|
|
4,335
|
|
3
|
|
ఉత్తర ప్రదేశ్
|
|
59,365
|
|
1,03,950
|
|
39,785
|
|
33
|
|
39,818
మూలం: టెలికమ్యూనికేషన్ శాఖ
ఎలక్ట్రానిక్స్ మరియు ఇన్ఫర్మేషన్ టెక్నాలజీ శాఖ సహాయ మంత్రి శ్రీ రాజీవ్ చంద్రశేఖర్ ఈరోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ వివరాలు అందించారు.
ప్రధాన మంత్రి కార్యాలయం
కాశీ విశ్వనాథ క్షేత్రం.. బిహు వేడుకలపై పౌరుల వ్యాఖ్యలకు ప్రధానమంత్రి స్పందన
కాశీ విశ్వనాథ క్షేత్రం నుంచి బిహు పర్వదిన వేడుకలదాకా పలు అంశాలపై పౌరుల వ్యాఖ్యలమీద ప్రధానమంత్రి శ్రీ నరేంద్ర మోదీ స్పందించారు.
ఈ మేరకు కాశీ విశ్వనాథ క్షేత్రానికి తన తండ్రిని తీసుకెళ్లే అవకాశం లభించడంపై ఒక పౌరుని ట్వీట్కు స్పందనగా పంపిన సందేశంలో:
“అద్భుతం” అని ప్రధాని పేర్కొన్నారు.
అలాగే అస్సాంలో బిహు పండుగ వేడుకలపై కొద్దిరోజుల కిందట ఒక పౌరుడి ట్వీట్కు జవాబిస్తూ పంపిన సందేశంలో:
“అవును... ఘనంగా జరిగిన ఈ వేడుకలను నేనెన్నటికీ మరువలేను. ఆ కార్యక్రమంతోపాటు పర్వదిన ఉత్సవాలపై ఇవిగో మరికొన్ని చిత్రాలు” అంటూ ప్రధానమంత్రి కొన్ని దృశ్యాలను ప్రజలతో పంచుకున్నారు.
(
వాణిజ్యం, పరిశ్రమల మంత్రిత్వ శాఖ
ఎఫ్ఎఫ్ఎఫ్ఏఐ వజ్రోత్సవ వేడుకలకు ముఖ్య అతిథిగా హాజరైన కేంద్ర వాణిజ్యం & పరిశ్రమల శాఖ మంత్రి శ్రీ పీయూష్ గోయల్
కేంద్ర వాణిజ్యం & పరిశ్రమల శాఖ మంత్రి శ్రీ పీయూష్ గోయల్, రేపు దిల్లీలో జరగనున్న 'ఫెడరేషన్ ఆఫ్ ఫ్రైట్ ఫార్వర్డర్స్ అసోసియేషన్స్ ఇన్ ఇండియా'  వజ్రోత్సవ వేడుకల్లో ముఖ్య అతిథిగా పాల్గొని, ప్రసంగిస్తారు.
కేంద్ర ప్రత్యక్ష పన్నులు & కస్టమ్స్ బోర్డు  చైర్మన్ శ్రీ వివేక్ జోహ్రీ కీలక ఉపన్యాసం ఇస్తారు. 'ఇంటర్నేషనల్ ఫెడరేషన్ ఆఫ్ ఫ్రైట్ ఫార్వర్డర్స్ అసోసియేషన్స్' అధ్యక్షుడు  ఇవాన్ పెట్రోవ్; ఇంటర్నేషనల్ ఫెడరేషన్ ఆఫ్ కస్టమ్స్ బ్రోకర్స్ అసోసియేషన్స్  మేనేజింగ్ డైరెక్టర్ & జపాన్ కస్టమ్స్ బ్రోకర్స్ అసోసియేషన్ ప్రెసిడెంట్ సెయికు ఒకాఫుజి, డీపీ వరల్డ్ ముఖ్య కార్యనిర్వహణాధికారి మైక్ భాస్కరన్ ఈ కార్యక్రమంలో ప్యానలిస్ట్లుగా పాల్గొంటారు.
ఎఫ్ఎఫ్ఎఫ్ఏఐ 60 సంవత్సరాల ప్రయాణం గురించి ఆ సంస్థ అధ్యక్షుడు శ్రీ శంకర్ షిండే మాట్లాడుతూ, ఎఫ్ఎఫ్ఎఫ్ఏఐది గొప్ప చరిత్రగా అభివర్ణించారు. ఇది సుదీర్ఘ ప్రయాణమని చెప్పారు. గత పనితీరును గౌరవిస్తూ, భవిష్యత్ అవకాశాలను స్వాగతిస్తూ, వర్తమానాన్ని జరుపుకుంటూ దేశ వృద్ధికి ఇది దోహదపడుతోందని వెల్లడించారు.
నెట్వర్కింగ్ కోసం ఎఫ్ఐఏటీఏ, ఐఎఫ్సీబీఏ వంటి అంతర్జాతీయ వేదికలను అందించడం ద్వారా కస్టమ్స్ మధ్యవర్తులు, లాజిస్టిక్స్ సేవల ప్రదాతలకు సాధికారత కల్పించేందుకు ఫెడరేషన్ తన ప్రయత్నాలు కొనసాగిస్తుందని శ్రీ షిండే వెల్లడించారు. ఎఫ్ఎఫ్ఎఫ్ఏఐ శిక్షణ సంస్థ 'ఇండియన్ ఇన్స్టిట్యూట్ ఆఫ్ ఫ్రైట్ ఫార్వర్డర్స్'  ద్వారా నిరంతర శిక్షణ కార్యక్రమాలతో, లాజిస్టిక్స్కు కార్యాచరణ నైపుణ్యాల వృద్ధి ప్రయోజనం కలుగుతోందని స్పష్టం చేశారు. 60 సంవత్సరాల విజయవంతమైన ప్రయాణంలో ఎఫ్ఎఫ్ఎఫ్ఏఐతో కలిసి నడిచిన సభ్యులు, వాటాదార్లు, ప్రభుత్వ సంస్థలకు శ్రీ షిండే కృతజ్ఞతలు తెలిపారు.
ఎఫ్ఎఫ్ఎఫ్ఏఐ అనేది భారతదేశంలోని కస్టమ్స్ మధ్యవర్తుల జాతీయ అత్యున్నత సంస్థ. జాతీయ, అంతర్జాతీయ స్థాయిలో కస్టమ్స్ మధ్యవర్తులు, లాజిస్టిక్స్ సేవల ప్రదాతల కోసం ఎగ్జిమ్ వాణిజ్య ప్రయోజనాలను రక్షించడానికి, ప్రోత్సహించే లక్ష్యంతో 1962లో ఈ సంస్థను స్థాపించారు.
ఎఫ్ఎఫ్ఎఫ్ఏఐ 60 సంవత్సరాల ప్రయాణం, ఎగ్జిమ్ వాణిజ్యంలో చేసిన సేవ, దేశ ఆర్థిక వ్యవస్థను బలోపేతం చేయడంలో దాని ప్రయత్నాన్ని గుర్తు చేసుకుంటూ వజ్రోత్సవ వేడుకలను ఆ సంస్థ జరుపుకుంటోంది. ఎఫ్ఎఫ్ఎఫ్ఏఐ ఈసీ సభ్యులు , ప్రభుత్వ అధికారులు, దేశవ్యాప్తంగా ఉన్న లాజిస్టిక్స్ పరిశ్రమ ప్రతినిధులు ఈ కార్యక్రమంలో పాల్గొంటారు. ఈ కార్యక్రమంలో, ఎగ్జిమ్ వాణిజ్యానికి ప్రయోజనం చేకూర్చే ఎఫ్ఎఫ్ఎఫ్ఏఐ వజ్రోత్స సావనీర్, కాఫీ టేబుల్ బుక్, ఇ-బిల్ ఆఫ్ లాడింగ్ను కూడా ఆవిష్కరిస్తారు. ఈ కార్యక్రమ నేపథ్య అంశం ”సరిహద్దులు చెరిపేస్తున్న ఎఫ్ఎఫ్ఎఫ్ఏఐ”.
నూతన మరియు పునరుత్పాదక శక్తి మంత్రిత్వ శాఖ
కొత్త, అక్షయ ఇంధన రంగంలో సాధించిన కార్యసిద్ధి గురించి వెబినార్ల శ్రేణి నిర్వహించనున్న కొత్త మరియు అక్షయ ఇంధన మంత్రిత్వ శాఖ 
భారతావనికి స్వాతంత్య్రం లభించి 75 సంవత్సరాలు పూర్తవడాన్ని గుర్తుచేసుకుంటూ భారత ప్రభుత్వం భారత అమృతోత్సవం నిర్వహించడంలో భాగంగా వెబినార్ల శ్రేణి నిర్వహిస్తున్నారు.
దేశానికి స్వాతంత్య్రం లభించి 75 సంవత్సరాలు పూర్తయిన సందర్భాన్ని  కొనియాడుతూ గత 75 సంవత్సరాలలో సాధించిన ప్రగతిని స్మరించుకుంటూ భారత ప్రభుత్వం అనేక ఉత్సవాలను, కార్యక్రమాలను నిర్వహిస్తోంది. అందులో భాగంగా ఎం ఎన్ ఆర్ ఇ కొత్త మరియు అక్షయ ఇంధన రంగంలో విజయాలపై 2021 మార్చి 15 నుంచి 75 వారాల పాటు వెబినార్ల శ్రేణిని నిర్వహిస్తోంది. ఇందుకోసం ప్రమాణాలు మరియు నాణ్యతా నియంత్రణ కార్యకలాపాలపై 2021 జూన్ నుంచి 2022 మార్చి మధ్యలో ఐదు వారాల కార్యక్రమాన్ని నిర్వహించాలని సంకల్పించారు. ఈ వెబినార్లలో ప్రముఖులు ముఖ్యమైన అంశాలపై కీలక ఉపన్యాసాలు చేస్తారు. ఆ తరువాత వెబినార్లలో పాల్గొనే ప్రతినిధులతో ప్రశ్నోత్తరాల కార్యక్రమం ఉంటుంది.
2021 జూన్ 7 నుంచి 12వ తేదీ వరకు ప్రమాణాలు మరియు నాణ్యతా నియంత్రణ కార్యకలాపాలను గురించి నిర్వహిస్తున్న కార్యక్రమంలో ప్రధానంగా అక్షయ ఇంధన రంగంలో ప్రమాణాల అభివృద్హి మరియు నాణ్యతకు పూచీకి చర్యలు ఉంటాయి. ఈ వెబినార్ తరువాత సాంకేతిక అంశాలపై ప్రతి వారం ఒక వెబినార్ ఉంటుంది. 2021 ఆగస్టులో ఎస్ పి వి మాడ్యూల్స్ , 2021 నవంబరులో ఎస్ పి వి ఇన్వర్థర్ మరియు బ్యాటరీ నిల్వ, 2022 జనవరిలో సోలార్ థర్మల్ సిస్టమ్స్ మరియు విండ్ టర్బైన్స్ మరియు 2022 మార్చిలో ఎస్ హెచ్ పి మరియు బయోగ్యాస్ ప్లాంటు / పవర్ సిస్టమ్స్ పైన వెబినార్ ఉంటుంది.
దేశ , విదేశాలకు చెందిన వారు హాజరయ్యే ఈ వెబినార్లలో ప్రతినిధులు తమ అనుభవాలను ఇచ్చిపుచ్చుకోవడం ద్వారా దేశంలో నాణ్యతా ప్రమాణాల అభివృద్ధికి తోడ్పడపచ్చు. పరిశోధన, విద్యా సంస్థలు, ప్రయోగశాలలకు, ప్రమాణాల అభివృద్ధి సంస్థలు , నియంత్రణ సంస్థలు, అంచనా సంస్థలు, గుర్తింపు సంస్థలు , విధాన నిర్ణేతలు, పరిశ్రమలు, ప్రాజెక్టుల అభివృద్ధి , ఆర్ధిక సంస్థలు, ప్రాజెక్టుల అమలు సంస్థలు మొదలైన వాటికి చెందిన ప్రతినిధులు ఈ వెబినార్లకు హాజరవుతారు.
2021 జూన్ 7 నుంచి 12 వరకు జరిగే మొదటి వారం వెబినార్లలో జాతీయ స్థాయి ప్రముఖులు ప్రసంగిస్తారు. పైన పేర్కొన్న అంశాలతో సంబంధం ఉన్న , కృషిచేసిన ప్రతినిధులు వెబినార్లకు హాజరవుతారు. జూన్ 7వ తేదీ ఉదయం 10 గంటల వరకు 200 మంది ఈ వెబినార్ కు నమోదు చేసుకున్నారు. ఈ కార్యక్రమానికి నమోదు కోసం లింక్ : https://forms.gle/JKpsbA1B5iQsuWo96
కొత్త మరియు అక్షయ ఇంధన మంత్రిత్వ శాఖ ఈ రంగంలో ప్రమాణాల మెరుగుదలకు 2017 డిసెంబర్ నుంచి కృషి చేస్తున్నది. తదనుగుణంగా దిశా నిర్దేశం చేసింది. ప్రమాణాల విషయంలో ఒక ఉత్పత్తికి ఒక ప్రమాణం పధ్ధతి పాటించాలని ఎం ఎన్ ఆర్ ఇ 2020 నవంబరులో భారత ప్రమాణాల సంస్థ కు సిఫార్సు చేసింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 152.96 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.69 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
152.96 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 19.69 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
పంచాయతీరాజ్ మంత్రిత్వ శాఖ
రేపు రాష్ట్రాలతో పంచాయతీరాజ్ మంత్రిత్వ శాఖ సంప్రదింపుల సమావేశం
- 15వ ఆర్థిక సంఘం సిఫారసుల మేరకు పంచాయతీరాజ్ సంస్థల ఆన్లైన్ ఆడిట్, నిధుల విడుదల ప్రక్రియపై చర్చ
15వ ఆర్థిక సంఘం సిఫారసుల మేరకు పంచాయతీరాజ్ సంస్థల ఆన్లైన్ ఆడిట్ మరియు నిధుల విడుదల ప్రక్రియపై చర్చించేందుకు గాను.. పంచాయితీ రాజ్ మంత్రిత్వ శాఖ రేపు న్యూఢిల్లీలో రాష్ట్రాల వారితో సంప్రదింపుల సమావేశాన్ని ఏర్పాటు చేసింది. పంచాయతీరాజ్ మంత్రిత్వ శాఖ కార్యదర్శి శ్రీ సునీల్ కుమార్ ఈ సమావేశానికి అధ్యక్షత వహిస్తారు., అదనపు కార్యదర్శి డాక్టర్ చంద్ర శేఖర్ కుమార్, పంచాయతీ రాజ్ మంత్రిత్వ శాఖ సంయుక్త కార్యదర్శి శ్రీ అలోక్ ప్రేమ్ నగర్ సమక్షంలో ఈ కార్యక్రమం జరగుతుంది. ఈ సమావేశంలో డైరెక్టరేట్ ఆఫ్ లోకల్ ఫండ్ అండ్ ఆడిట్ ప్రతినిధులతో పాటు రాష్ట్ర పంచాయతీరాజ్ శాఖ సీనియర్ అధికారులు కూడా పాల్గొంటారు. పంచాయితీ రాజ్ మంత్రిత్వ శాఖ ఆర్థిక మంత్రిత్వ శాఖ  కార్యాచరణ మార్గదర్శకాల ప్రకారం రాష్ట్రాలకు పదిహేనవ ఆర్థిక సంఘం గ్రాంట్లను విడుదల చేస్తుంది. పదిహేనవ ఆర్థిక సంఘం పబ్లిక్ డొమైన్లో ఆన్లైన్లో తాత్కాలిక / ఆడిట్ చేయబడిన రెండు ఖాతాలను కలిగి ఉన్న రాష్ట్రాలు/ ఆర్ఎల్బీలు మాత్రమే 2021-22 ఆర్థిక సంవత్సరపు గ్రాంట్లను అందుకోవాలని సూచించింది. పదిహేనవ ఆర్థిక సంఘం సిఫార్సుల ప్రకారం, 2021-22 మరియు 2022-23 సంబంధించిన నిధుల కోసం రాష్ట్రాలు కనీసం 25% ఆర్ఎల్బీలు మునుపటి సంవత్సరానికి బోట్ తాత్కాలిక ఖాతాలను కలిగి ఉన్నాయని, అంతకు ముందు సంవత్సరానికి ఆడిట్ చేయబడిన ఖాతాలను పబ్లిక్ డొమైన్లో ఆన్లైన్లో అందుబాటులో ఉండేలా చూసుకొని పూర్తి గ్రాంట్లకు అర్హత కలిగి ఉండాలి. 2023-24 నుండి, పబ్లిక్ డొమైన్లో అంతకుముందు ఆన్లైన్లో అందుబాటులో ఉన్న సంవత్సరానికి ముందు సంవత్సరానికి, ఆడిట్ చేయబడిన ఖాతాలను కలిగి ఉన్న ఆర్.ఎల్.బిలకు మాత్రమే మునుపటి సంవత్సరానికి సంబంధించిన తాత్కాలిక ఖాతాలు ఉన్నందున రాష్ట్రాలు మొత్తం గ్రాంట్లను స్వీకరిస్తాయి. పదిహేనవ ఆర్థిక సంఘం కూడా 2024-25 నుండి స్థానిక సంస్థలకు గ్రాంట్లు విడుదల చేయడానికి గాను రాష్ట్ర ఆర్థిక సంఘం ఏర్పాటును  కూడా ఒక అవసరమైన షరతుగా నిర్దేశించింది. ఎస్ఎఫ్సీ ఏర్పాటు చేయని అన్ని రాష్ట్రాలు తప్పనిసరిగా ఎస్ఎఫ్సీలను ఏర్పాటు చేసి, వారి సిఫార్సులపై చర్య తీసుకోవాలి. మార్చి, 2024న లేదా అంతకు ముందు శాసనసభ ముందు ఏటీఎర్ ను వేయాలి. మార్చి, 2024 తర్వాత, రాజ్యాంగ నిబంధనను పాటించని రాష్ట్రానికి గ్రాంట్లు విడుదల చేయబడవు. ఈ దిశగా అనేక రాష్ట్రాలు ఇంకా గణనీయమైన పురోగతిని సాధించలేదని గుర్తించబడింది. ఈ రెండు కీలకమైన సిఫార్సుల వల్ల ఉత్పన్నమయ్యే సమస్యలను చర్చించడానికి,, ఈ విషయంలో రాష్ట్రాల వ్యూహం మరియు సంసిద్ధతను నిర్ధారించడానికి పంచాయతీరాజ్ మంత్రిత్వ శాఖ ఈ ఒక రోజు సంప్రదింపుల సమావేశాన్ని నిర్వహిస్తోంది. ఈ సమావేశంలో, పైన పేర్కొన్న సిఫార్సులకు సంబంధించి రాష్ట్రాలు తమ వ్యూహాన్ని మరియు సంసిద్ధతను పంచుకుంటాయి.
ప్రధాన మంత్రి కార్యాలయం
శ్రీ భవానీ సింహ్ జీ కన్నుమూత పట్ల సంతాపం తెలిపిన ప్రధాన మంత్రి
శ్రీ భవానీ సింహ్ జీ మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ఉత్తర్ ప్రదేశ్ బిజెపి సహ్- సంఘటన్ మహామంత్రి శ్రీ భవానీ సింహ్ గారి మృతి పట్ల ప్రధాన మంత్రి శ్రీ నరేంద్ర మోదీ ఒక ట్వీట్ లో అత్యంత దు:ఖాన్ని వ్యక్తం చేశారు. శ్రీ భవానీ సింహ్ గారి వినమ్ర వ్యక్తిత్వాన్ని, కష్టించి పనిచేసే తత్వాన్ని ప్రధాన మంత్రి గుర్తుకు తెచ్చుకొన్నారు. సంస్థ కు శ్రీ భవానీ సింహ్ జీ అందించిన తోడ్పాటు ను, ప్రజా సేవ లో ఆయన ప్రయాసల ను కూడా ప్రధాన మంత్రి స్మరించుకొన్నారు. దివంగత ఆత్మ కు ఆ ఈశ్వరుడు శాంతి ని ప్రసాదించు గాక అంటూ శ్రీ నరేంద్ర మోదీ ప్రార్థించారు.
ఆరోగ్య, కుటుంబ సంక్షేమ మంత్రిత్వ శాఖ
2022 జూన్ 24 నుంచి 26 వరకు పుదుచ్చేరి మరియు చెన్నై లో మూడు రోజుల పాటు పర్యటించనున్న కేంద్ర ఆరోగ్య మంత్రి
ఆరోగ్యం మరియు ఎరువుల మంత్రిత్వ శాఖల కార్యక్రమాల స్థితి మరియు పురోగతిని సమీక్షించనున్న డాక్టర్ మన్సుఖ్ మాండవీయ
మెడికల్ ఎంటమాలజీ లో శిక్షణ కోసం ఇంటర్నేషనల్ సెంటర్ ఆఫ్ ఎక్సలెన్స్ కు శంకుస్థాపన, జిప్మర్ ఇంటర్నేషనల్ స్కూల్ ఆఫ్ పబ్లిక్ హెల్త్ ను ప్రారంభించనున్న కేంద్ర ఆరోగ్య మంత్రి
సీపెట్ టెక్నాలజీ సెంటర్ కు శంకుస్థాపన చేయనున్న డాక్టర్ మన్సుఖ్ మాండవీయ
కేంద్ర ఆరోగ్య మరియు కుటుంబ సంక్షేమం మరియు రసాయనాలు మరియు ఎరువుల శాఖ మంత్రి డాక్టర్ మన్సుఖ్ మాండవీయ 24 జూన్ నుంచి 26 జూన్ 2022 వరకు పుదుచ్చేరి మరియు చెన్నైలో పర్యటించనున్నారు. సహకార భాగస్వామ్యం, కార్యక్రమాలను మరింత పటిష్టంగా సమగ్రంగా అమలు జరిగేలా చూసి ఆరోగ్య రంగాన్ని సమగ్రంగా, స్థిరంగా అభివృద్ధి చేయాలన్న లక్ష్యంతో అమలు జరుగుతున్న కార్యక్రమాల్లో భాగంగా డాక్టర్ మాండవీయ పుదుచ్చేరి మరియు చెన్నై లో పర్యటించనున్నారు. .
పుదుచ్చేరి లో కేంద్ర ఆరోగ్య మంత్రి కార్యక్రమాలు:
రాష్ట్రంలో ఆరోగ్య వ్యవస్థను మరింత బలోపేతం చేసేందుకు జరుగుతున్న ప్రయత్నాల్లో భాగంగా డాక్టర్ మన్సుఖ్ మాండవీయ 24 జూన్ 2022న పుదుచ్చేరిలో పర్యటిస్తారు. మెడికల్ ఎంటమాలజీ లో శిక్షణ కోసం పుదుచ్చేరిలో ఏర్పాటుకానున్న ఇంటర్నేషనల్ సెంటర్ ఆఫ్ ఎక్సలెన్స్ కి కేంద్ర ఆరోగ్య మంత్రి శంకుస్థాపన చేస్తారు.కార్యక్రమంలో పుదుచ్చేరి లెఫ్టినెంట్ గవర్నర్, పుదుచ్చేరి ముఖ్యమంత్రి, పుదుచ్చేరి ఆరోగ్య శాఖ మంత్రి కార్యక్రమంలో పాల్గొంటారు.
శంకుస్థాపన కార్యక్రమం తర్వాత శ్రీ మాండవీయ విసిఆర్ సి ని సందర్శించి అందులో కల్పించిన అత్యాధునిక సౌకర్యాలను పరిశీలించి విద్యార్థులు మరియు అధ్యాపక బృందం తో సంభాషిస్తారు. సంస్థ కార్యకలాపాలను విసిఆర్ సి డైరెక్టర్ వివరిస్తారు.
జవహర్లాల్ ఇన్స్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ రీసెర్చ్ లో డాక్టర్ మాండవ్య ఇంటర్నేషనల్ స్కూల్ ఆఫ్ పబ్లిక్ హెల్త్ని ప్రారంభిస్తారు. జిప్మర్ విద్యార్థులు మరియు ఫ్యాకల్టీలతో మంత్రి సమావేశం అవుతారు.
ఆరోగ్య మంత్రిత్వ శాఖ మరియు ఎరువుల మంత్రిత్వ శాఖ కార్యకలాపాలను ఉమ్మడి సమావేశంలో డాక్టర్ మన్సుఖ్ మాండవీయ సమీక్షిస్తారు.కిల్పుతుపాటు లోని హెల్త్ , వెల్నెస్ సెంటర్ ను సందర్శించిన తర్వాత డాక్టర్ మాండవీయ ఈ-కన్సల్టెన్సీ ఈ-సంజీవనిని అమలు తీరును సమీక్షిస్తారు.
చెన్నై లో కేంద్ర ఆరోగ్య శాఖ మంత్రి
చెన్నై పర్యటనలో డాక్టర్ మన్సుఖ్ మాండవీయ తమిళనాడు ప్రభుత్వం ఒమ్మందురార్ లో ఏర్పాటుచేసిన మల్టీ సూపర్ స్పెషాలిటీ హాస్పిటల్ సందర్శిస్తారు. అవడిలో నెలకొల్పనున్న సీజీహెచ్ఎస్ CGHS వెల్నెస్ సెంటర్ ల్యాబ్ నిర్మాణానికి మంత్రి విర్చువల్ విధానంలో ఒమ్మందురార్ నుంచి శంకుస్థాపన చేస్తారు. రాష్ట్రంలో ఈ నేషనల్ హెల్త్ మిషన్  అమలుపై మిషన్ డైరెక్టర్తో డాక్టర్ మాండవీయ సమీక్షా సమావేశాన్ని నిర్వహిస్తారు, నేషనల్ హెల్త్ మిషన్ లో అమలు చేస్తున్న ఉత్తమ విధానాల, పద్ధతులపై సమీక్ష మరియు ప్రదర్శన ఉంటుంది.
పెట్రోకెమికల్స్ రంగంలో పరిశోధన అభివృద్ధి కార్యక్రమాలను ప్రోత్సహించి, సాంకేతికత బదిలీ, మేధో సంపత్తి , నూతన సాంకేతికత, అప్లికేషన్లు, పారిశ్రామికవేత్తలను ప్రోత్సహించి అభివృద్ధి చేయడానికి మరింత ప్రోత్సహించేందుకు గిండి సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజినీరింగ్ , టెక్నాలజీ  లో నెలకొల్పనున్న నూతన సాంకేతిక కేంద్రానికి డాక్టర్ మాండవీయ శంకుస్థాపన చేస్తారు. సీపెట్ లో ఏర్పాటైన కార్యక్రమాల్లో పాల్గొన్న తర్వాత డాక్టర్ మాండవీయ మనాలి లోని మద్రాస్ ఫర్టిలైజర్ లిమిటెడ్ , అన్నా నగర్లోని తమిళనాడు మెడికల్ సర్వీసెస్ కార్పొరేషన్ లిమిటెడ్, డ్రగ్ వేర్హౌస్, సౌకర్యాలను కూడా ఆయన సందర్శిస్తారు.